10वीं परीक्षा में 131 विद्यार्थियों ने नहीं दिया संस्कृत का पर्चा
भास्कर संवाददाता | सोहागपुर
दसवीं संस्कृत के पेपर में 131 विद्यार्थी गैरहाजिर रहे। बीईओ राजेंद्र तिवारी ने बताया 2517 विद्यार्थियों का एनरोलमेंट था। इसमें से 2386 विद्यार्थियों ने परीक्षा दी। 131 में से स्वाध्यायी 82 विद्यार्थी और 49 नियमित विद्यार्थी अनुपस्थित रहे। नौ केंद्रों पर परीक्षा हुई। एसडीएम ब्रजेश सक्सेना ने मित्र कन्या शाला स्थित परीक्षा केंद्र का निरीक्षण किया। बीईओ ने सेमरी के दो और एसजेएल परीक्षा केंद्र का निरीक्षण किया। परीक्षा के पहले पेपर में नकल का प्रकरण नहीं बना। शिक्षकों से माॅनीटरिंग करने के लिए भी कहा।
1712 परीक्षार्थियों ने दिया 10वीं का पेपर
बनखेड़ी| 10वीं का संस्कृत का पेपर गुरुवार को हुआ। 1712 परीक्षार्थियों ने पेपर हल किया। बीईओ एसडी सिंह ने बताया परीक्षा के लिए टैगोर स्कूल, कन्या हायर सेकंडरी स्कूल, सेंट मेरी कॉन्वेंट स्कूल, सरस्वती शिशु मंदिर, डूमर, माल्हनवाड़ा, उमरधा एवं चांदौन सहित आठ परीक्षा केंद्र बनाए हैं। 1805 परीक्षार्थियों में से 1712 ने पेपर हल किया। 93 परीक्षार्थी अनुपस्थित थे।
hin_Deva bho_Deva hin_Deva hin_Deva hin_Deva